കാണിക്കവഞ്ചി കുത്തി പൊളിച്ച് കവര്ച്ച അന്തര്ജില്ലാ മോഷ്ടാവ് പിടിയില് കൊല്ലം: അന്പലത്തിലെ കാണിക്കവഞ്ചി തകര്ത്ത് കവര്ച്ച നടത്തിയ അന്തര്ജില്ലാ മോഷ്ടവ് കരുനാഗപ്പളളിയില് പോലീസ് പിടിയിലായി. തിരുവനന്തപുരം മംഗലപുരം കുരുക്കോണത്ത് പുത്തന്വീട് ലക്ഷം വീട് കോളനിയില് ബ്ലേയ്ഡ് അയ്യപ്പന് എന്നു വിളിക്കുന്ന അയ്യപ്പന് 31 ആണ് പിടിയിലായത്. കടത്തൂര് കണ്ടത്തില് ഭദ്രകാളി ക്ഷേത്രത്തിന്റെ കാണിക്ക വഞ്ചി കവര്ന്ന കേസിലാണ് ഇയാള് പിടിയിലായത്. സംഭവത്തിന് ശേഷം വര്ക്കലയിലേക്ക് കടന്ന് കളഞ്ഞ പ്രതിയെ സംബന്ധിച്ച് ജില്ലാ പോലീസ് മേധാവി റ്റി.നാരായണന് ലഭിച്ച രഹസ്യ വിവരത്തിന്റെ അടിസ്ഥാനത്തില് നടത്തിയ പരിശോധനയെ തുടര്ന്ന് ഇയാളെ പിടികൂടുകയായിരുന്നു. പോലീസിന് നേരെ അക്രമത്തിന് മുതിര്ന്ന ഇയാളെ ബലപ്രയോഗത്തിലൂടെ കീഴടക്കുകയായിരുന്നു. പിടികൂടാന് ശ്രമിക്കുന്ന പോലീസുദ്യോഗസ്ഥരെ ബ്ലേഡ് ഉപയോഗിച്ച് ആക്രമിക്കുന്നതിനാലാണ് ഇയാളെ ബ്ലേഡ് അയ്യപ്പന് എന്ന് വിളിക്കുന്നത്. രണ്ട ് മാസത്തിന് മുന്പ് മാത്രമാണ് ഇയാള് ജയില് മോചിതനായത്. കേരളത്തിലെ വിവിധ ജില്ലകളില് സമാന സ്വഭാവമുളള കേസുകളിലെ പ്രതിയാണ് ഇയാള്. ചവറ, ഓച്ചിറ, ശുരനാട് പോലീസ് സ്റ്റേഷനുകളിലും ഇയാള്ക്കെതിരേ കേസുകള് നിലവിലുണ്ട്. കരുനാഗപ്പളളി പോലീസ് ഇന്സ്പെക്ടര് ഗോപകുമാര്.ജി, എസ്ഐ മാരായ അലോഷ്യസ്, എഎസ്ഐ മാരായ ഷാജിമോന്, നന്ദകുമാര് എന്നിവരടങ്ങിയ സംഘമാണ് ഇയാളെ പിടികൂടിയത്. പ്രതിയെ റിമാന്റ് ചെയ്തു.